作者:趙以夫
標題:沁園春
內容:自笑聲來，骨相無奇，壬三甲三。覺紫宸班裡，都忘故步，維摩室內，添個新參。壯也不如，老之將至，今日將軍戰豈堪。江湖客，況詩肥賈島，筆瘦王曇。紛紛紆紫脫藍。送水北山人又水南。喜支離得佚，散材可壽，一丘自足，永珍中涵。膾炙功名，膏盲富貴，舉世黃梁夢正酣。知誰健，且茹芝商嶺，飲菊胡潭。